তিনি বলেন, মকবুল শীর্ষ মাদক বিক্রেতা ছিলেন। বহুদিন ধরে মাদক বিক্রির সঙ্গে জড়িত ছিলেন। গতকাল দিবাগত রাতে কুমারভোগ এলাকায় মাদকের একটি বড় চালান আসছে— এমন গোপন তথ্য পেয়ে র‌্যাব সেখানে অভিযানে যায়। র‌্যাবের উপস্থিতি টের পেয়ে মকবুলের সঙ্গীরা র‍্যাবকে লক্ষ্য করে গুলি ছোড়ে। র‌্যাবও পাল্টা গুলি ছোড়ে। প্রায় ১০ মিনিট দুপক্ষের গুলিবিনিময়ের পর ভোর সাড়ে ৪টার দিকে সন্ত্রাসীদের গুলিতে র‍্যাবের দুই সদস্য সিপাহি আমিরুল ইসলাম ও নায়েক মো. তাকিউদ্দিন আহত হন। গোলাগুলি শেষে সেখানে মাদক বিক্রেতা দলের এক ব্যক্তিকে পড়ে থাকতে দেখা যায়।